**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՄԱՅԻՍԻ 5-Ի N 458-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Իրավական ակտի ընդունման անհրաժեշտությունը (նպատակը)**

«Հայաստանի Հանրապետության կառավարության 2016 թվականի մայիսի 5-ի N 458-Ն որոշման մեջ փոփոխություններ կատարելու մասին» կառավարության որոշման նախագծի (այսուհետ` Նախագիծ) ընդունման անհրաժեշտությունը պայմանավորված է «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու ոչ նպատակահարմարությամբ:

**2. Ընթացիկ իրավիճակը և խնդիրները**

Կառավարության 2016 թվականի մայիսի 5-ի N 458-Ն որոշման 2-րդ կետի 3-րդ ենթակետի համաձայն` նախատեսվում է Արմիվիրի մարզպետի կողմից «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու վերաբերյալ ՀՀ կառավարությանն առընթեր պետական գույքի կառավարման վարչություն առաջարկություններ ներկայացնելը: Իսկ 3-րդ կետի համաձայն` նախատեսվում է ՀՀ կառավարությանն առընթեր պետական գույքի կառավարման վարչության պետի կողմից կառավարությանը «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու վերաբերյալ կառավարության որոշման նախագիծ ներկայացնելը:

Ելնելով վերոգրյալից` ՀՀ կառավարությանն առընթեր պետական գույքի կառավարման վարչությունը սահմանված կարգով շրջանառության է հանել ««Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելու մասին» ՀՀ կառավարության որոշման նախագիծը: Սակայն, առողջապահության նախարարությունում կայացած քննարկումների արդյունքում վերոնշյալ նախագծի ընդունումը չի համարվում նպատակահարմար` հաշվի առնելով առողջապահության բնագավառում մշակվող նոր քաղաքականությունն ու մոտեցումները:

Հավատարմագրային կառավարիչը գույքի հավատարմագրային պայմանագրի համաձայն չի կարող լինել շահառու: Նա միայն իրավասու է կառավարելու գույքը, ինչի դիմաց գույքի սեփականատերից ստանում է վարձատրություն: Ուստի, հավատարմագրային կառավարիչը կոնցեսիոն կառավարչի համեմատ առավել քիչ է շահագրգռված` ընկերության գործունեության արդյունավետության բարձրացման հարցում: ՀՀ քաղաքացիական օրենսգրքի համաձայն` հավատարմագրային կառավարման պայմանագրի համար նախատեսված է հնգամյա կառավարման ժամկետ, ինչը սահմանափակում է կարևոր ենթակառուցվածքների կառավարումը:

Այդ իսկ պատճառով առաջարկվում է չհանձնել «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարմանը: Կառավարության նոր ծրագրից բխող միջոցառումների ցանկի շրջանակներում առողջապահության նախարարությունը առաջարկություններ կներկայացնի մարզային բժշկական կենտրոնները կոնցեսիոն կառավարման հանձնելու վերաբերյալ` հետագայում քննարկելով «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները կոնցեսիոն կառավարման հանձնելու նպատակահարմարությունը:

**3. Կարգավորման նպատակը և բնույթը**

Իրավական ակտի նախագծի նպատակն է ուժը կորցրած համարել այն կետերը, որոնք նախատեսում են «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելը:

**4. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է առողջապահության նախարարության մասնագետների կողմից:

**5. Ակնկալվող արդյունքը**

«Հայաստանի Հանրապետության կառավարության 2016 թվականի մայիսի 5-ի N 458-Ն որոշման մեջ փոփոխություններ կատարելու մասին» կառավարության որոշման նախագծի ընդունմամբ ուժը կորցրած կճանաչվի Հայաստանի Հանրապետության կառավարության 2016 թվականի մայիսի 5-ի N 458-Ն որոշման այն դրույթները, որոնք սահմանում են «Էջմիածին» բժշկական կենտրոն» ՓԲԸ-ի հարյուր տոկոս Հայաստանի Հանրապետության սեփականությունը հանդիսացող բաժնետոմսերով հավաստված իրավունքները հավատարմագրային կառավարման հանձնելը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՄԱՅԻՍԻ 5-Ի N 458-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» կառավարության որոշման նախագծի ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Հայաստանի Հանրապետության կառավարության 2016 թվականի մայիսի 5-ի N 458-Ն որոշման մեջ փոփոխություններ կատարելու մասին» կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում տեղի չի ունենա:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ՄԱՅԻՍԻ 5-Ի N 458-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» կառավարության որոշման նախագծի ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության կառավարության 2016 թվականի մայիսի 5-ի N 458-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ այլ իրավական ակտերում փոփոխություններ կատարելու անհրաժեշտություն չի առաջանում: